ที่ ศค. 03/2018

8 มกราคม 2561

**เรื่อง** ขอความอนุเคราะห์ในการกรอกแบบสำรวจบุคลากรครูคำสอนในโรงเรียนของอัครสังฆมณฑล คณะนักบวช และเอกชนฆราวาส และใบตอบรับการเยี่ยมครูคำสอน

**เรียน** อธิการ ผู้อำนวยการ ครูจิตตาภิบาลและครูคำสอน ที่นับถือ

**สิ่งที่ส่งมาด้วย** แบบสำรวจบุคลากรครูคำสอน และใบตอบรับการเยี่ยมครูคำสอน

แผนกคริสตศาสนธรรม อัครสังฆมณฑลกรุงเทพฯ มีความประสงค์ที่จะส่งเสริมพัฒนางานคำสอนในทุกด้าน เช่น พัฒนาบุคลากร เนื้อหาคำสอน สื่อคำสอน ฯลฯ เพื่อให้บรรลุวัตถุประสงค์ดังกล่าว จึงจำเป็นต้องมีข้อมูลของบุคลากรคำสอน

แผนกคริสตศาสนธรรมฯ จึงได้ออกแบบสำรวจครูคำสอน เพื่อจะทำทะเบียนครูคำสอน และหาหนทางพัฒนาและเสริมศักยภาพครูคำสอนให้ทันสภาพสังคมปัจจุบันมากยิ่งขึ้น

 ดังนั้น ทางแผนกคริสตศาสนธรรมฯ จึงขอความกรุณาจากโรงเรียนของท่าน ให้กรอกข้อมูลของบุคลากรคำสอนในโรงเรียน และกรอกใบตอบรับการเยี่ยมครูคำสอน

กรุณาส่งแบบสำรวจฯ และใบตอบรับการเยี่ยมฯ มาที่ คุณสมบัติ งามวงศ์ แผนกคริสตศาสนธรรม อัครสังฆมณฑลกรุงเทพฯ 122/8 อาคารแม่พระรับเกียรติยกขึ้นสวรรค์ ซ.นนทรี 14 ถ.นนทรี แขวงช่องนนทรี เขตยานนาวา กรุงเทพฯ 10120 โทร.02 6813850,095 953 3070 โทรสาร.02 681 3851 E-mail: ccbkk@catholic.or.th ภายในวันที่ 31 มกราคม 2561 ด้วย

 จึงเรียนมาเพื่อทราบ และโปรดพิจารณา

รักในพระคริสต์

 

 (คุณพ่อสมหมาย มธุรสสุวรรณ)

ผู้จัดการแผนกคริสตศาสนธรรม